"Setswana Puo ya Gae (HL)/P3 6 DBE/Ngwanaitseele 2021 NSC – Kaedi ya go tshwaya 1.2 Tlhamo Tlhaloso Mokwadi mo tlhamong e, o tlhalosa sengwe ka mokgwa o mmuisi a tlaa itemogelang se se tlhalosiwang jaaka go batlega. Sekao sa setlhogo: Letsatsi lwa ntlha ke kopana le rre. Dintlha tse di latelang di tshwanetse go elwa tlhoko fa go tshwaiwa tlhamo tlhaloso:  Ditiragalo di tshwanetse go latelana sentle, mme mmuisi a dumele gore motlhatlhojwa o tshwanetse go bopa setshwantsho ka setlhogo se a se filweng.  Motlhatlhojwa a tlhophe mafoko le tiriso ya mafoko a a bontshang maikutlo ka kelotlhoko go ntsha molaetsa sentle.  Go dirisiwe ditshwantsho, modumo le kutlo go tlhalosa mofuta o wa tlhamo sentle.  Puo ya botshwantshi e dirisiwe.  Motlhatlhojwa a bontshe fa a na le maitemogelo mo setlhogong se.  Bokhutlo e nne jo bo kgodisang. Se se lebeletsweng mo batlhatlhojweng:  A kwale ka ga setlhogo se a itlhophetseng sona.  A tlhalose setlhogo.  A tlhagise se se tlhotlheleditseng go kopana ga bona.  A tlhagise letlha, letsatsi, ngwaga le nako e ba kopaneng ka yona.  A tlhagise ditlamorago tsa kopano mo matshelong a bona.  A tlhagise maikutlo a bona ka ga kopano eo.  A supe ntlhakemo ya gagwe kwa bokhutlong. [50] 1.3 Tlhamo ya maitlhomo Mo mofuteng o wa tlhamo, motlhatlhojwa o leba kakanyo, a bo a tlhagisa maikutlo/tsibogo ya gagwe. Motlhatlhojwa a ka leba ditoro kgotsa se a eletsang go se fitlhelela mo botshelong jwa gagwe, mme a kwale maitlhomo a gagwe. Sekao sa setlhogo: Fa letsatsi la lenyalo la me le ka nna monongwaga … Dintlha tse di latelang di tshwanetse go elwa tlhoko fa go tshwaiwa tlhamo ya maitlhomo:  Tlhamo ya maitlhomo e tsaya letlhakore.  Maikutlo a tseye karolo e e botlhokwa.  Karolo e kgolo mo tlhamong e ka tlhalosa. Ditlhaloso di tshwanetse go bonala, maikaelelo e le go tlhagisa gape maikutlo a motlhatlhojwa.  Dikakanyo/Megopolo/Maikutlo di tshwanetse go senola boammaaruri le maitemogelo.  Tlhamo e kwalwe ka pakatlang. Se se lebeletsweng mo batlhatlhojweng:  A kwale ka ga setlhogo se a itlhophetseng sona.  A motlhatlhojwa a phutholole setlhogo. Kwalololo e ileditswe Phetla"